2. pielikums

Projektu iesniegumu atlases nolikumam

**4.1.1.** specifiskā atbalsta mērķa “Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību” **4.1.1.3. pasākuma** “Primārās veselības aprūpes lomas stiprināšana, attīstot infrastruktūru” **otrās atlases kārtas**

**projektu iesniegumu vērtēšanas kritēriji un to piemērošanas metodika**

|  |  |
| --- | --- |
| Darbības programmas nosaukums | Eiropas Savienības kohēzijas politikas programma 2021. – 2027. gadam |
| Prioritātes numurs un nosaukums | 4.1. prioritāte “Veselības veicināšana un aprūpe” |
| Specifiskā atbalsta mērķa numurs un nosaukums  | 4.1.1. “Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību” |
| Specifiskā atbalsta mērķa pasākuma numurs un nosaukums | 4.1.1.3. pasākuma “Primārās veselības aprūpes lomas stiprināšana, attīstot infrastruktūru” II atlases kārta |
| Projektu iesniegumu atlases veids | Atklāta projektu iesniegumu atlase |
| Atbildīgā iestāde | Veselības ministrija |

*Vispārīgie nosacījumi projekta iesnieguma vērtēšanas kritēriju piemērošanai:*

1. *Projekta iesniegums sastāv no projekta iesnieguma (turpmāk – PI) Kohēzijas politikas fondu vadības informācijas sistēmā (turpmāk – Projektu portāls), tās datu laukiem un pielikumiem, un papildus iesniedzamajiem dokumentiem.*
2. *Lai novērtētu atbilstību attiecīgajam vērtēšanas kritērijam, vērtētājam ir jāņem vērā gan attiecīgajās projekta iesnieguma sadaļās sniegtā informācija, gan arī visa pārējā projekta iesnieguma (projekta iesnieguma citās sadaļās un pielikumos) pieejamā informācija.*
3. *Vērtējot projekta iesnieguma atbilstību kritērijiem, jāņem vērā tikai projekta iesnieguma (projekta iesnieguma un pielikumos) pieejamā informācija. Vērtējumu nevar balstīt uz pieņēmumiem vai citu informāciju, ko nav iespējams pārbaudīt vai pierādīt, vai kas neattiecas uz konkrēto projekta iesniegumu. Tomēr, ja vērtētāja rīcībā ir kāda informācija, kas var ietekmēt projekta vērtējumu, jānorāda konkrēti fakti un informācijas avoti, kas pamato un pierāda vērtētāja sniegto informāciju.*
4. *Vērtējot projektu iesniegumus, jāpievērš uzmanība projekta iesniegumā sniegtās informācijas saskaņotībai starp visām projekta iesnieguma sadaļām, kurās tā minēta. Ja informācija starp sadaļām nesaskan, ir jāizvirza nosacījums par papildu skaidrojuma sniegšanu pie tā kritērija, uz kuru šī nesakritība ir attiecināma.*
5. *Projektu iesniegumu vērtēšanā izmantojami:*
6. *Ministru kabineta 2025. gada 7. janvāra noteikumi Nr. 23 “Eiropas Savienības kohēzijas politikas programmas 2021.–2027. gadam 4.1.1. specifiskā atbalsta mērķa “Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību” 4.1.1.3. pasākuma “Primārās veselības aprūpes lomas stiprināšana, attīstot infrastruktūru” otrās kārtas īstenošanas noteikumi*” *(turpmāk – MK noteikumi par SAM īstenošanu);*
7. *Eiropas Savienības kohēzijas politikas programmas 2021.–2027.gadam papildinājums;*
8. *4.1.1. specifiskā atbalsta mērķa “Nodrošināt vienlīdzīgu piekļuvi veselības aprūpei un stiprināt veselības sistēmu, tostarp primārās veselības aprūpes noturību” 4.1.1.3. pasākuma “Primārās veselības aprūpes lomas stiprināšana, attīstot infrastruktūru” (turpmāk – pasākums) otrās atlases kārtas projektu iesniegumu atlases nolikums, tai skaitā specifiskā atbalsta mērķa projektu iesniegumu vērtēšanas kritēriji un specifiskā atbalsta mērķa projekta iesnieguma aizpildīšanas metodika;*
9. *Vadošās iestādes 2024.gada 11.aprīļa metodika Nr.3.1. “Eiropas Reģionālās attīstības fonda, Eiropas Sociālā fonda plus, Kohēzijas fonda un Taisnīgas pārkārtošanās fonda projektu iesniegumu atlases metodika 2021.–2027.gadam”.*

|  |  |  |  |
| --- | --- | --- | --- |
| **Nr.** | **Kritērijs** | **Kritērija ietekme uz lēmuma pieņemšanu (P\*; N\*\*)** | **Piemērošanas skaidrojums** |
| 1. **VIENOTIE KRITĒRIJI[[1]](#footnote-2)**
 |
| 1.1. | Projekta iesniegums atbilst MK noteikumos par SAM īstenošanu noteiktajām specifiskajām prasībām (apakškritērijus izvēlas atbilstoši MK noteikumos par SAM īstenošanu noteiktajam, definējot kritēriju kopu):* 1. Projekta iesniedzējs atbilst MK noteikumos par SAM īstenošanu noteiktajam iesniedzēju lokam;
	2. Projekta īstenošanas termiņš atbilst MK noteikumos par SAM īstenošanu noteiktajam termiņam;
	3. Projekta iesniegumam ir pievienoti nolikumā noteiktie papildu pievienojamie pielikumi.
 | P | Projekta iesniedzēja un projekta iesnieguma atbilstību pārbauda, pamatojoties uz projekta iesniegumā un projekta iesniegumam pievienotajos pielikumos, kas uzskaitīti projektu iesniegumu atlases nolikumā, norādīto informāciju. Projekta iesniedzēja atbilstību MK noteikumos par SAM īstenošanu noteiktajam iesniedzēju lokam pārbauda uz projekta iesnieguma iesniegšanas brīdi un precizētā projekta iesnieguma iesniegšanas brīdi (ja attiecināms).Pārliecību par projekta iesniedzēja atbilstību gūst, pārbaudot publiski uzticamās datu bāzēs un tīmekļa vietnēs pieejamo informāciju par projekta iesniedzēju, piemēram, “*Lursoft”* datu bāzē vai ekvivalenta/līdzvērtīga Uzņēmuma reģistra datu atkalizmantotāja datu bāzēs, Valsts ieņēmumu dienesta (turpmāk – VID) publiskajās datu bāzēs pieejamo informāciju.Ja nepieciešams, pārliecības gūšanai tiek veikta komunikācija ar citām iestādēm, institūcijām par projekta iesniegumā un projekta iesniegumam pievienotajos pielikumos, kas uzskaitīti projektu iesniegumu atlases nolikumā, norādīto informāciju, piemēram, ar kredītiestādi, tiesībsargājošo institūciju u.tml. atkarībā no SAM specifikas. **Vērtējums ir “Jā”,** ja:1. projekta iesniedzējs atbilst MK noteikumos par SAM īstenošanu noteiktajam iesniedzēju lokam un attiecīgajām izvirzītajām prasībām;
2. projekta īstenošanas termiņš nepārsniedz MK noteikumos par SAM īstenošanu noteikto termiņu;
3. projekta iesniegumam pievienotie pielikumi atbilst MK noteikumos par SAM īstenošanu noteiktajām prasībām, tai skaitā ir pievienoti visi nolikumā uzskaitītie projekta iesniedzējam noteiktie papildu pievienojamie pielikumi.

Ja projekta iesniegums neatbilst minētajām prasībām, vērtējums ir **“Jā, ar nosacījumu” un** izvirza atbilstošus nosacījumus.Vērtējums ir **“Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.2. | Projekta iesniedzējam un projekta sadarbības partnerim, ja tāds projektā ir paredzēts, Latvijas Republikā nav Valsts ieņēmumu dienesta administrēto nodokļu parādu, tai skaitā valsts sociālās apdrošināšanas obligāto iemaksu parādi, kas kopsummā katram atsevišķi pārsniedz 150 *euro.* | P | Projekta iesniedzēja un sadarbības partnera, ja tāds projektā ir paredzēts, atbilstības kritērijam pārbaudi veic, balstoties uz VID publiskojamo datu bāzes sadaļā “Nodokļu parādnieki” (turpmāk – VID parādnieku datu bāze) pieejamo aktuālo informāciju par situāciju projekta iesnieguma un ja attiecināms, precizētā projekta iesnieguma iesniegšanas dienā sadarbības iestādē, ņemot vērā, ka informācija par veikto nodokļu nomaksu VID parādnieku datu bāzē tiek aktualizēta un publicēta ar divu darba dienu nobīdi.Projekta iesnieguma Vērtēšanas komisijas atzinumā norāda pārbaudes datumu un konstatēto situāciju.Vērtējums ir **“Jā”,** ja balstoties uz VID parādnieku datu bāzē pieejamo informāciju uz projekta iesnieguma un, ja attiecināms, precizētā projekta iesnieguma iesniegšanas dienu (t.i., informāciju, kas publicēta divas darba dienas pēc projekta iesnieguma un, ja attiecināms, precizētā projekta iesnieguma iesniegšanas dienas) projekta iesniedzējam un sadarbības partnerim, ja tāds projektā ir paredzēts, nav VID administrēto nodokļu parādu, tai skaitā valsts sociālās apdrošināšanas obligāto iemaksu parādu (turpmāk – nodokļu parādi), kas kopsummā katram atsevišķi pārsniedz 150 *euro*.Vērtējums ir **“Jā ar nosacījumu”,** ja:* + - 1. saskaņā ar VID parādnieku datu bāzē pieejamo informāciju par situāciju projekta iesnieguma iesniegšanas sadarbības iestādē dienā (t.i., informāciju, kas publicēta divas darba dienas pēc projekta iesnieguma iesniegšanas sadarbības iestādē) projekta iesniedzējam un/vai sadarbības partnerim, ja tāds projektā ir paredzēts, ir nodokļu parādi, kas kopsummā katram atsevišķi pārsniedz 150 *euro*;
			2. saskaņā ar VID parādnieku datu bāzē pieejamo informāciju par situāciju projekta iesnieguma iesniegšanas sadarbības iestādē dienā (t.i., informāciju, kas publicēta divas darba dienas pēc projekta iesnieguma iesniegšanas sadarbības iestādē) projekta iesniedzējam un/vai sadarbības partnerim, ja tāds projektā ir paredzēts, nav nodokļu parādu, kas kopsummā katram atsevišķi pārsniedz 150 *euro*, bet vienlaikus ir piezīme, ka precīzu informāciju par nodokļu nomaksas stāvokli VID nevar sniegt, jo nodokļu maksātājs nav iesniedzis visas deklarācijas, kuras šo stāvokli uz pārbaudes datumu var ietekmēt.

Ja projektā ir paredzēts sadarbības partneris, vērtējumu **“Jā, ar nosacījumu”** un **“Nē”** piešķir neatkarīgi no tā, vai vērtējumam raksturīgās pazīmes konstatējamas attiecībā gan uz projekta iesniedzēju, gan sadarbības partneri, vai tikai vienu no tiem.Konstatējot minētos faktus, izvirza nosacījumus:1. veikt visu nodokļu parādu nomaksu, nodrošinot, ka ne projekta iesniedzējam, ne sadarbības partnerim, ja tāds projektā ir paredzēts, Latvijas Republikā projekta iesnieguma precizējumu iesniegšanas dienā nav nodokļu parādu, kas kopsummā katram atsevišķi pārsniedz 150 *euro*;
2. iesniegt VID visas nodokļu deklarācijas, kas bija jāiesniedz līdz pārbaudes datumam, papildu iesniedzot sadarbības iestādē aktualizētu izziņu par faktisko nodokļu nomaksas stāvokli pārbaudes datumā.

**Vērtējums ir** **“Nē”,** ja saskaņā ar VID parādnieku datu bāzē pieejamo informāciju precizētā projekta iesnieguma iesniegšanas dienā (t.i., informāciju, kas publicēta divas darba dienas pēc precizētā projekta iesnieguma iesniegšanas sadarbības iestādē), ir konstatējams, ka projekta iesniedzējs un/vai sadarbības partneris, ja tāds projektā ir paredzēts, nav veicis nodokļu parādu nomaksu un iesniedzējam ir nodokļu parādi, kas kopsummā pārsniedz 150 *euro*.Lai nodrošinātu minētā kritērija visaptverošu pārbaudi, projekta iesniedzēja un sadarbības partnera, ja tāds projektā ir paredzēts, atbilstību šajā kritērijā noteiktajam pārbauda atkārtoti, ja projekta iesniegums apstiprināts ar nosacījumu, neatkarīgi no tā, vai nosacījums ir saistīts ar šī kritērija izpildi. Ja sadarbības iestāde atkārtotas pārbaudes rezultātā konstatē nodokļu parādu, sadarbības iestāde pieņem lēmumu par projekta iesnieguma noraidīšanu, to pamatojot ar neatbilstību šim kritērijam, pat gadījumā, ja sākotnējā novērtēšanā projekta iesniegums šajā kritērijā novērtēts ar “Jā”.  |
| 1.3. | Projekta iesniegumā ir identificēti, aprakstīti un izvērtēti projekta riski, novērtēta to ietekme un iestāšanās varbūtība, kā arī noteikti riskus mazinošie pasākumi. | P | **Vērtējums ir “Jā”,** ja projekta iesniegumā: 1) ir identificēti un analizēti projekta īstenošanas riski vismaz šādā griezumā: finanšu, īstenošanas, rezultātu un uzraudzības rādītāju sasniegšanas, administrēšanas riski. Var būt norādīti arī citi riski;2) sniegts katra riska apraksts, t.i., konkretizējot riska būtību, kā arī raksturojot, kādi apstākļi un informācija pamato tā iestāšanās varbūtību;3) katram riskam ir norādīta tā ietekme (augsta, vidēja, zema) un iestāšanās varbūtība (augsta, vidēja, zema);4) katram riskam ir norādīti plānotie un ieviešanas procesā esošie riska novēršanas/mazināšanas pasākumi, tai skaitā, raksturojot to īstenošanas biežumu un norādot par risku novēršanas/ mazināšanas pasākumu īstenošanu atbildīgās personas.Ja projekta iesniegums neatbilst minētajām prasībām, vērtējums ir **“Jā, ar nosacījumu”** un izvirza atbilstošus nosacījumus. **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.4. | Projekta iesniegumā ir ietverta informācija, kas apliecina dubultā finansējuma neesamību un plānoto demarkāciju un/ vai sinerģiju ar projekta iesniedzēja īstenoto (jau pabeigto) vai īstenošanā esošo projektu atbalsta pasākumiem vai citu subjektu īstenotiem projektiem vai atbalsta pasākumiem. | P | Vērtējums ir **“Jā”**, ja:1. projekta iesniegumā ir ietverta informācija par projekta iesniedzēja īstenotajiem (jau pabeigtajiem) vai īstenošanā esošiem projektiem, ar kuriem konstatējama projekta iesniegumā plānoto darbību un izmaksu demarkācija, ieguldījumu sinerģija;
2. projekta iesniegumā apliecināts, ka projektā plānotie ieguldījumi par tām pašām izmaksām vienlaikus netiks finansēti ar cita projekta vai atbalsta pasākuma ietvaros piesaistītu līdzfinansējumu, kā arī projektā īstenojamās darbības projekta īstenošanai piešķirtā finansējuma ietvaros netiks finansētas dubultā, novēršot dubultā finansējuma risku.

Ja projekta iesniegums neatbilst minētajām prasībām, vērtējums ir **“Jā, ar nosacījumu”** un izvirza atbilstošus nosacījumus.Vērtējums ir **“Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.5. | Projekta iesniegumā plānotie komunikācijas un vizuālās identitātes prasību nodrošināšanas nosacījumi atbilst Kopīgo noteikumu regulas[[2]](#footnote-3) 47. un 50.pantā, normatīvajos aktos, kas nosaka kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā, un Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās noteiktajam. | P | Vērtējums ir **“Jā”,** ja projekta iesniegumā paredzēts: 1. projekta iesniedzēja oficiālajā tīmekļa vietnē, ja šāda vietne ir, un sociālo mediju vietnēs plānots **publicēt īsu un ar atbalsta apjomu samērīgu aprakstu par projektu**, tostarp tā mērķiem un rezultātiem, un norādi, ka projekts līdzfinansēts ar Eiropas Savienības saņemtu finansiālu atbalstu;
2. **ar projekta īstenošanu saistītajos dokumentos un komunikācijas materiālos**, ko paredzēts izplatīt sabiedrībai vai dalībniekiem, plānots sniegt pamanāmu paziņojumu, kurā tiks uzsvērts no Eiropas Savienības saņemtais atbalsts;
3. **projektiem, kas saņem atbalstu no Eiropas Reģionālās attīstības fonda un Kohēzijas fonda un kuru kopējās izmaksas pārsniedz 500 000 EUR** vai **projektiem, kas saņem atbalstu no Eiropas Sociālā fonda plus un Taisnīgas pārkārtošanās fonda, kuru kopējās izmaksas pārsniedz 100 000 EUR,** un ietver materiālas investīcijas vai aprīkojuma iegādi, tiks uzstādītas sabiedrībai skaidri redzamas **ilgtspējīgas plāksnes vai informācijas stendi,**  kuros ir attēlota Eiropas Savienības emblēma[[3]](#footnote-4), attiecībā uz projektā plānotajām darbībām un aktivitātēm. Ilgtspējīgas plāksnes vai informācijas stendi tiks uzstādīti, tiklīdz sākas projektu darbību faktiskā īstenošana, kas ietver materiālas investīcijas, vai tiklīdz tiek uzstādīts iegādātais aprīkojums;
4. **projektiem, uz kuriem neattiecas šī kritērija skaidrojuma 3. punkts**, sabiedrībai skaidri redzamā vietā plānots uzstādīt **vismaz vienu plakātu**, kura minimālais izmērs ir A3, **vai līdzvērtīgu elektronisku paziņojumu**, kurā izklāstīta informācija par projektu un uzsvērts no Eiropas Savienības fondiem saņemtais atbalsts.

Papildus Kopīgo noteikumu regulā un normatīvajos aktos, kas nosaka kārtību, kādā Eiropas Savienības fondu vadībā iesaistītās institūcijas nodrošina šo fondu ieviešanu 2021.–2027.gada plānošanas periodā, noteiktajām obligātajām minimālajām publicitātes prasībām projekta iesniedzējs var plānot projekta iesniegumā cita veida komunikācijas aktivitātes, ar kuru palīdzību tiek sasniegts projekta mērķis, vai arī par ES fondu ieguldījumu projektā informēta plašāka sabiedrība, ja tādas ir paredzētas MK noteikumos par SAM īstenošanu .Ja projekta iesniegums neatbilst minētajām prasībām, vērtējums ir **“Jā, ar nosacījumu”** unizvirza atbilstošus nosacījumus. **Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.6. | Projekta mērķis atbilst MK noteikumos par SAM īstenošanu noteiktajam mērķim, definētie uzraudzības rādītāji nodrošina un apliecina mērķa sasniegšanu, uzraudzības rādītāji ir precīzi definēti, pamatoti un izmērāmi. | P | **Vērtējums ir „Jā”,** ja projekta iesniegumā:1. attiecībā uz projekta mērķi projekta iesniegumā minētā informācija par projekta mērķi un projekta darbībām liecina, ka tas atbilst MK noteikumos par SAM īstenošanu noteiktajam mērķim: nodrošināt vienlīdzīgu piekļuvi veselības aprūpei un stiprināt veselības sistēmu, attīstot primārās veselības aprūpes pakalpojumu sniedzēju infrastruktūru;
2. attiecībā uz rezultātu rādītāju projekta iesniegumā minētā informācija liecina, ka tas ir definēts un atbilst MK noteikumos par SAM īstenošanu noteiktajai rezultātu rādītāju definīcijai: personu skaits gadā, kuras izmanto jaunas vai modernizētas veselības aprūpes iestādes pakalpojumus.

Pasākuma rezultāta rādītājs ir “**personu skaits gadā, kuras izmanto jaunas vai modernizētas veselības aprūpes iestādes pakalpojumus**", nodrošinot, ka līdz 2029. gada 31. decembrim 121 500 personas gadā izmanto jaunas vai modernizētas veselības aprūpes iestādes pakalpojumus.Projekta iesniegumā katrs projekta iesniedzējs aprēķina un norāda savas ģimenes ārsta prakses prognozējamo pacientu skaitu, kas gada laikā, pēc atbalstāmo darbību pabeigšanas, vismaz vienu reizi būs izmantojuši jaunas vai modernizētas veselības aprūpes iestādes pakalpojumus. Projekta iesniedzējs aprēķinu veic balstoties uz savas ģimenes ārsta prakses pēdējiem aktuālajiem datiem par pacientu skaitu praksē, piemēram, rādītāja vērtību norāda pamatojoties uz Nacionālā veselības dienesta datiem par reģistrēto pacientu skaitu praksē.Gadījumā, ja tiek attīstīta tāda ģimenes ārsta prakse, kurai uz projekta iesniegšanas brīdi nav reģistrēto pacientu, tad rādītāja vērtību norāda pamatojoties uz prognozējamo pacientu skaitu, kuri būs reģistrēti pēc līguma noslēgšanas ar Nacionālo veselības dienestu.Ja projekta iesniegums neatbilst minētajām prasībām, vērtējums ir **“Jā, ar nosacījumu”** un izvirza atbilstošus nosacījumus.**Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.7. | Projekta iesniedzējam un projekta sadarbības partnerim (ja tāds ir paredzēts) ir pietiekama īstenošanas un finanšu kapacitāte projekta īstenošanai. | P | **Vērtējums ir „Jā”**, ja projekta iesniegumā: 1. projekta iesniedzējam un projekta sadarbības partnerim (ja tāds ir paredzēts) ir pietiekama projekta administrēšanas un īstenošanas kapacitāte, ja projekta iesniegumā ir aprakstīts projekta vadības process un tā organizēšana, t.sk. starp projekta iesniedzēju un sadarbības partneri (ja tāds ir paredzēts), un norādīti vadības procesa organizēšanai nepieciešamie projekta iesniedzēja un sadarbības partnera atbildīgie speciālisti – to pieejamība vai plānotā iesaistīšana projekta ieviešanas laikā, tiem plānotā nepieciešamā kvalifikācija, pieredze un kompetence.
2. finanšu kapacitāti uzskata par pietiekamu, ja:
* ir norādīti un pamatoti finansējuma avoti projektā plānotā projekta iesniedzēja un sadarbības partnera (ja tāds ir paredzēts) līdzfinansējuma (privātais finansējums) nodrošināšanai, līdzfinansējumam jābūt brīvam no komercdarbības atbalsta;
* sniegts pamatojums par projekta iesnieguma iesniedzēja un sadarbības partnera (ja tāds ir paredzēts) spēju nodrošināt nepieciešamo līdzfinansējumu, tai skaitā pamatojot projekta iesniedzēja un sadarbības partnera pieejamību norādītajiem finansējuma avotiem projekta īstenošanas laikā un pamatojot nepārtrauktas finanšu plūsmas nodrošināšanu projekta ieviešanai tā plānotajā apjomā un termiņā;

Ja projekta iesniegums neatbilst minētajām prasībām, vērtējums ir **“Jā, ar nosacījumu”** un izvirza atbilstošus nosacījumus.**Vērtējums ir** **“Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.8. | Projekta iesniegumā plānotie sagaidāmie rezultāti ir skaidri definēti un izriet no plānoto darbību aprakstiem, plānotās projekta darbības: 1.8.1. atbilst MK noteikumos par SAM īstenošanu noteiktajam un paredz saikni ar attiecīgajām atbalstāmajām darbībām;1.8.2. ir precīzi definētas un pamatotas, un tās risina projektā definētās problēmas. | P | **Vērtējums ir „Jā”,** ja:1. projekta iesniegumā norādītie sagaidāmie rezultāti ir skaidri definēti un izriet no projekta iesniegumā plānotajām darbībām, to satura un apraksta, kas šīs darbības ietvaros tiks īstenots;
2. projekta iesniegumā ietvertās darbības atbilst MK noteikumos par SAM īstenošanu norādītajām atbalstāmajām darbībām un ir saistītas ar norādītajām izmaksu pozīcijām;
3. projekta iesniegumā plānotās darbības ir nepieciešamas projekta mērķa, plānoto uzraudzības rādītāju un projekta rezultātu sasniegšanai;
4. saskaņā ar MK noteikumu par SAM īstenošanu 44.punktā noteikto jaunas ģimenes ārsta prakses attīstībai, kā arī tādas ģimenes ārsta prakses attīstībai, kura īsteno savu darbību ne ilgāk kā trīs gadus no reģistrācijas brīža ārstniecības iestāžu reģistrā vai kurai pacientu reģistrācija ir veikta ne senāk kā trīs gadus no projekta iesnieguma iesniegšanas brīža un kurā pirms pacientu reģistrācijas nav bijis reģistrēts neviens pacients, ir attiecināmas MK noteikumu par SAM īstenošanu 22., 23., 25. un 28.punktā minētās izmaksas. Tādas esošas ģimenes ārsta prakses attīstībai, kura ir reģistrēta ārstniecības iestāžu reģistrā, un kura īsteno savu darbību ilgāk par trim gadiem no reģistrācijas brīža ārstniecības iestāžu reģistrā, paplašinot telpas vai mainot adresi, ievērojot, ka ģimenes ārsta prakses atrašanās vieta ir tajā pašā teritoriālajā vienībā, kurā atrodas ģimenes ārsta darbības pamatteritorija, pielāgojot telpas pēc lielo prakšu sadalīšanas vai plānojot telpas pielāgošanu vides piekļūstamības nodrošināšanai personām ar funkcionāliem traucējumiem atbilstoši normatīvajiem aktiem par obligātajām prasībām ārstniecības iestādēm un to struktūrvienībām noteiktajām prasībām, ir attiecināmas MK noteikumu par SAM īstenošanu 22., 23. un 28. punktā minētās izmaksas.

Ja projekta iesniegums neatbilst minētajām prasībām, vērtējums ir **“Jā, ar nosacījumu”** un izvirza atbilstošus nosacījumus.**Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 1.9. | Projekta iesniegumā paredzētais ES fonda finansējuma apmērs un intensitāte atbilst MK noteikumos par SAM īstenošanu noteiktajam ES fonda finansējuma apmēram un intensitātei, iekļautās kopējās attiecināmās izmaksas un izmaksu pozīcijas atbilst MK noteikumos par SAM īstenošanu noteiktajam, tai skaitā nepārsniedz noteikto izmaksu pozīciju apjomus un:1.4.1. ir saistītas ar projekta īstenošanu, 1.4.2. ir nepieciešamas projekta īstenošanai (projektā norādīto darbību īstenošanai, mērķa grupas vajadzību nodrošināšanai, definētās problēmas risināšanai) un izvērtēta to lietderība, 1.4.3. nodrošina projektā izvirzītā mērķa un rādītāju sasniegšanu. | P | **Vērtējums ir “Jā”,** ja projekta iesniegumā un projekta iesniegumam pievienotajos pielikumos, kas uzskaitīti nolikumā, norādītais ES fonda finansējums un tā atbalsta intensitāte atbilst MK noteikumos par SAM īstenošanu noteiktajam ES fonda finansējuma apjomam un atbalsta intensitātei (Privātā finansējuma (PF) apmērs kopā ar valsts budžeta (VB) finansējumu ir ne mazāks par 15% no plānotā kopējā publiskā finansējuma, t.i., uz PF apmēru tiek samazināts VB finansējums, saglabājot, ka kopā VB + PF ir ne mazāks kā 15%. PF netiek piemērots, ja atbalstāmo darbību finansēšanai tiek piešķirts *de minimis* atbalsts), un projekta iesniegumā plānotās izmaksas atbilst MK noteikumos par SAM īstenošanu noteiktajām izmaksu pozīcijām un nepārsniedz to noteiktos apjomus, tai skaitā: 1. izmaksas ir nepieciešamas projekta plānoto darbību īstenošanai (tai skaitā mērķa grupas vajadzību nodrošināšanai (ja attiecināms));
2. projekta iesniegumā ir sniegts plānoto izmaksu lietderīguma pamatojums un izmaksu apmēra pamatojums – t.i., projekta iesniegumā plānotās izmaksas atbilst vidējām tirgus cenām konkrētās izmaksu pozīcijās (informāciju var pamatot ar, piemēram, publiski pieejamu avotu par preču vai pakalpojumu cenām norādīšanu, provizorisku tirgus izpēti, noslēgtiem nodomu protokoliem vai līgumiem (ja attiecināms), u.c. informāciju);
3. izmaksas nodrošina projektā izvirzītā mērķa un rādītāju sasniegšanu;
4. saskaņā ar MK noteikumu par SAM īstenošanu 28.punktā noteikto izmaksām par komunikācijas un vizuālās identitātes prasību un piekļūstamības nodrošināšanas prasību izpildi ir noteikta maksimālā publiskā finansējuma intensitāte, t.i. 100% (no kuriem 85% ES fonda finansējums un 15% VB finansējums)

Ja projekta iesniegums neatbilst minētajām prasībām, **vērtējums ir “Jā, ar nosacījumu**” un izvirza atbilstošus nosacījumus.**Vērtējums ir “Nē”,** ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **2. vienotie izvēles kritēriji** | **Kritērija ietekme uz lēmuma pieņemšanu**(P\*, N\*\*; N/A\*\*\*) | **Piemērošanas skaidrojums** |
| 2.1. | Projekta iesniedzējs un sadarbības partneris (ja tāds ir paredzēts) nav grūtībās nonācis saimnieciskās darbības veicējs. | N, N/A | **Vērtējums ir „Jā”,** ja projekta iesniedzējs un sadarbības partneris, kuram tiek piešķirts atbalsts vispārējās tautsaimnieciskas nozīmes pakalpojuma sniegšanai, uz projekta iesnieguma iesniegšanas dienu un/vai komercdarbības atbalsta piešķiršanas dienu (nevienā no minētajiem datumiem) nav grūtībās nonācis uzņēmums[[4]](#footnote-5) (turpmāk – GNU) un uz to neattiecas neviena no Komisijas regulas Nr. 651/2014 2. panta 18. punktā minētajām situācijām: a) atbalsta pretendentam (izņemot MVU[[5]](#footnote-6), kas ir pastāvējuši mazāk nekā trīs gadus, vai, riska finansējuma atbalsta gadījumā – MVU septiņus gadus no to pirmā komerciālās pārdošanas darījuma) – uzkrāto zaudējumu dēļ ir zudusi vairāk nekā puse no parakstītā kapitāla, ja, uzkrātos zaudējumus atskaitot no rezervēm (un visām pārējām pozīcijām, kuras pieņemts uzskatīt par daļu no sabiedrības pašu kapitāla), rodas negatīvs rezultāts, kas pārsniedz pusi no parakstītā kapitāla. Kapitāls attiecīgajā gadījumā ietver kapitāldaļu uzcenojumu;b) atbalsta pretendentam, kurā vismaz kādam no dalībniekiem ir neierobežota atbildība par sabiedrības parādsaistībām (izņemot MVU, kas ir pastāvējuši mazāk nekā trīs gadus, vai, riska finansējuma atbalsta gadījumā – MVU septiņus gadus no to pirmā komerciālās pārdošanas darījuma), uzkrāto zaudējumu dēļ ir zudusi vairāk nekā puse no kapitāla, kas norādīts sabiedrības grāmatvedības pārskatos. Šā apakšpunkta izpratnē sabiedrība ir tāda sabiedrība, kurā vismaz kādam no dalībniekiem ir neierobežota atbildība par sabiedrības parādsaistībām (jo īpaši pilnsabiedrības un komandītsabiedrības);c) atbalsta pretendents, kuram ierosināta tiesiskās aizsardzības procesa lieta, tiek īstenots tiesiskās aizsardzības process vai pasludināts maksātnespējas process, vai tas atbilst normatīvajos aktos noteiktiem kritērijiem[[6]](#footnote-7), lai tam pēc kreditora pieprasījuma piemērotu maksātnespējas procedūru;d) atbalsta pretendents ir saņēmis glābšanas atbalstu un vēl nav atmaksājis aizdevumu vai atsaucis garantiju, vai ir saņēmis pārstrukturēšanas atbalstu un uz to joprojām attiecas pārstrukturēšanas plāns;e) atbalsta pretendentam (kas nav MVU) pēdējos divus gadus uzņēmuma parādsaistību un pašu kapitāla bilances vērtību attiecība ir pārsniegusi 7,5, kā arī uzņēmuma procentu seguma attiecība, kas rēķināta pēc uzņēmuma ieņēmumiem pirms procentu, nodokļu, nolietojuma un amortizācijas atskaitījumiem (EBITDA), ir bijusi mazāka par 1,0.ERAF un KF gadījumā atbilstību Eiropas Parlamenta un Padomes 2021.gada 24.jūnija regulas Nr. 2021/1058, par Eiropas Reģionālās attīstības fondu un Kohēzijas fondu 7. panta 1. punkta d) apakšpunktā noteiktajam[[7]](#footnote-8).Vērtējot pašvaldības vai pašvaldības iestādes atbilstību kritērijam, pārbauda, vai atbalsta pretendents nav finanšu stabilizācijas procesā, pārliecinoties Finanšu ministrijas tīmekļvietnes www.fm.gov.lv sadaļā “Pašvaldību finanšu uzraudzība” – “Finanšu stabilizācijas process”.Atbilstību kritērijam pārbauda:1) uz projekta iesnieguma iesniegšanas dienu un;2) uz lēmuma par projekta iesnieguma apstiprināšanas dienu vai atzinuma par nosacījumu izpildi pieņemšanas dienu, ja ir bijis pieņemts lēmums par projekta iesnieguma apstiprināšanu ar nosacījumu.Lēmums par projekta iesnieguma apstiprināšanu, kā arī atzinums par nosacījumu izpildi var būt lēmumi, ar kuriem tiek piešķirts komercdarbības atbalsts pretendentam.GNU pazīmes vērtē projekta iesniedzējam individuāli un tā saistīto personu grupai (ja attiecināms) saskaņā ar Komisijas regulas Nr.651/2014 I pielikuma 3.panta 3.punktā definēto un balstoties uz Komisijas lietotāja rokasgrāmatā par MVU definīcijas piemērošanu norādīto.Šīs metodikas ietvaros lietotais termins “pasludināts maksātnespējas process” aptver arī tādus maksātnespējas stāvokļa risinājumus kā bankrots, sanācija un mierizlīgums, līdz ar to aptver arī tos maksātnespējas procesus, kas pasludināti saskaņā ar likumu “Par uzņēmumu un uzņēmējsabiedrību maksātnespēju” un Maksātnespējas likumu, kas bija spēkā līdz 2010. gada 1. novembrim, vai tas atbilst normatīvajos aktos noteiktiem kritērijiem[[8]](#footnote-9), lai tam pēc kreditora pieprasījuma piemērotu maksātnespējas procedūru.Pieņemot lēmumu par projekta iesniedzēja atbilstību kritērijam, balstās uz projekta iesniegumam pievienoto informāciju uz iesniegšanas dienu un publiski[[9]](#footnote-10) pieejamiem, ticamiem datiem par projekta iesniedzēju un tā saistītiem uzņēmumiem (ja attiecināms), tai skaitā:1) kapitāldaļu turētājiem;2) finanšu situāciju:a) pēdējo gada pārskatu[[10]](#footnote-11), kurš iesniegts saskaņā ar normatīvo aktu prasībām un attiecīgi pārskata iesniegšanas savlaicīgums tiek vērtēts kontekstā ar šajā punktā definētajiem dokumentu iesniegšanas termiņiem;b) operatīvo starpperiodu pārskatu ne “vecāku” kā viens mēnesis uz projekta iesnieguma iesniegšanas dienu, kuru apstiprinājis zvērināts revidents un kurš tiek iesniegts kopā ar projekta iesniegumu. Operatīvais pārskats jāpievieno arī situācijā, ja ir būtiskas izmaiņas projekta iesniedzēja un tā saistīto uzņēmumu (ja attiecināms) situācijā, piemēram, uz projekta iesnieguma iesniegšanas dienu 21.05.2019. projekta iesniedzējs saskaņā ar 2018.gada pārskatā pieejamo informāciju atbilst GNU - vismaz vienai no Komisijas regulas Nr. 651/2014 2. panta 18. punktā minētajām situācijām, tomēr periodā no 2018.gada beigām līdz projekta iesnieguma iesniegšanas brīdim ir būtiski uzlabojusies finanšu situācija, novēršot GNU pazīmes, nolūkā šos faktus pierādīt, projekta iesniedzējam jāiesniedz līdz ar projekta iesniegumu operatīvo starpperiodu pārskatu par projekta iesniedzēja un par saistīto uzņēmumu (ja attiecināms) par starpperiodu, kuru apstiprinājis zvērināts revidents un ne “vecāku” kā viens mēnesis uz projekta iesnieguma iesniegšanas dienu;3) informāciju par pamatkapitāla palielināšanu (parakstīts), kuru vērtē kompleksi kopā ar zvērināta revidenta apstiprinātu operatīvo starpperiodu pārskatu.Parakstītā, bet neapmaksātā pamatkapitāla palielināšana ir jānodrošina pamatkapitāla palielināšanas noteikumos paredzētajā termiņā, bet ne vēlāk kā sešu mēnešu laikā no dienas, kad pieņemts lēmums par pamatkapitāla palielināšanu[[11]](#footnote-12). Ja gadījumā parakstītā pamatkapitāla palielināšanas rezultātā uzņēmumam nav GNU pazīmju uz projekta iesnieguma iesniegšanas dienu, pamatkapitāla palielinājuma apmaksas pienākums tiks noteikts arī līgumā par projekta īstenošanu, paredzot sadarbības iestādei pienākumu izbeigt noslēgto līgumu, ja netiek veikta parakstītā pamatkapitāla apmaksa.Saskaņā ar MK noteikumi par SAM īstenošanu 43.punktu projekta iesniegumam pievieno finansējuma saņēmēja un sadarbības partnera (ja attiecināms) apliecinājumu, ka attiecībā uz to nepastāv Maksātnespējas likumā noteiktie ierobežojumi tiesiskās aizsardzības procesa lietas ierosināšanai un pasludināšanai un finansējuma saņēmējam nekad nav bijusi ierosināta maksātnespējas procesa lieta.**Vērtējums ir “Nē”**, ja:1) kaut vienai no Komisijas regulas Nr.651/2014 2.panta 18.punktā minētajām situācijām uz projekta iesnieguma iesniegšanas dienu un/vai komercdarbības atbalsta piešķiršanas dienu atbilst:a) projekta iesniedzējs, sadarbības partneris (ja tāds ir paredzēts), kurš ir autonoms uzņēmums;b) projekta iesniedzējs, sadarbības partneris (ja tāds ir paredzēts), kurš ir saistīts uzņēmums;2) nav pieejama finanšu informācija:a) par pēdējo pilno pārskata gadu pirms projekta iesnieguma iesniegšanas, ja nav ievēroti normatīvie akti par gada pārskata iesniegšanu, piemēram, projekts iesniegts 21.05.2019., bet pēdējais pieejamais gada pārskats ir par 2017.gadu;b) par starpperiodu no pēdējā pārskata gada līdz projekta iesnieguma iesniegšanas dienai, piemēram, projekts iesniegts 21.05.2019., pēdējais pieejamais gada pārskats ir par 2018.gadu, uz 31.12.2018. projekta iesniedzējs ir GNU, taču periodā līdz 21.05.2019. finanšu situācija ir uzlabojusies, piemēram, palielināts pamatkapitāls, tad šādā situācijā pie projekta iesnieguma būtu jābūt pievienotai operatīvajai finanšu informācijai – zvērināta revidenta apstiprinātam starpperiodu pārskatam, lai nodrošinātu neatkarīga nozares eksperta viedokļa pieejamību par to, vai ietvertie finanšu pārskati sniedz patiesu un skaidru priekšstatu par attiecīgā klienta finansiālo stāvokli, peļņu vai zaudējumiem un naudas plūsmu saskaņā ar attiecīgajiem finanšu pārskatu sagatavošanas principiem (standartiem) un atbilst normatīvajiem aktiem (ja attiecināms).**Vērtējums ir “N/A”,** ja projekta iesniedzējam un/vai sadarbības partnerim, netiek piešķirts atbalsts vispārējās tautsaimnieciskas nozīmes pakalpojuma sniegšanai . |
| 2.2. | Projekta sadarbības partneris un tā plānotās darbības projekta ietvaros atbilst MK noteikumos par SAM īstenošanu noteiktajām prasībām. | P, N/A | **Vērtējums ir „Jā”**, ja: 1. projekta iesniegumā norādītais sadarbības partneris atbilst MK noteikumos noteiktajam;
2. projekta iesniegumā ir aprakstīts, kuras no projektā plānotajām darbībām veiks sadarbības partneris;
3. projekta iesniegumā ir norādīts finansējuma apjoms, kas projekta ietvaros tiks novirzīts sadarbības partnerim;
4. kopā ar projekta iesniegumu ir iesniegta nepieciešamā dokumentācija, kas apliecina sadarbības partnera valdījuma vai turējuma tiesības uz nekustamo īpašumu, kurā tiks īstenotas projekta darbības (ja attiecināms un, ja informācija par minētajām tiesībām nav pieejama publiskajos reģistros).

Ja projekta iesniegums neatbilst minētajai prasībai,vērtējums ir **„Jā, ar nosacījumu”**, izvirza atbilstošus nosacījumus*.* **Vērtējums ir** **“Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.3. | Projekta iesniegumā ir aprakstīta potenciālā projekta ietekme uz projekta iesniedzēja, sadarbības partnera (ja attiecināms) un gala labuma guvēja darbību, kā arī projekta iesniegumā ir iekļauti nosacījumi attiecībā uz ilgtspējības nodrošināšanu. | P | **Vērtējums ir “Jā”**, ja projekta iesniegumā ir sniegts pamatojums projekta rezultātu ilgtspējai un projekta ietekmei uz projekta iesniedzēja un sadarbības partnera (ja attiecināms) darbību:1. ir sniegts pamatojums projekta ietvaros radīto rezultātu uzturēšanai vismaz piecus gadus pēc noslēguma maksājuma veikšanas;
2. sniegtā informācija demonstrē projekta iesniedzēja un sadarbības partnera (ja attiecināms) spēju turpināt darbības pēc projekta īstenošanas, pamatojot pietiekamus finanšu un administratīvos resursus projekta ietvaros radīto rezultātu uzturēšanai. Piemēram, ilgtspēja valsts apmaksāto veselības aprūpes pakalpojumu sniegšanā vismaz piecus gadus pēc noslēguma maksājuma veikšanas finansējuma saņēmējam.

Ja projekta iesniegums neatbilst minētajām prasībām, vērtējums ir **“Jā, ar nosacījumu”**, izvirza atbilstošus nosacījumus. **Vērtējums ir** **“Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 2.4. | Projekta iesniedzējs un sadarbības partneris (ja tāds ir paredzēts) atbilst MK noteikumos par SAM īstenošanu noteiktajiem *de minimis* atbalsta nosacījumiem, tostarp ir izveidota un pieejama *de minimis* atbalsta uzskaites sistēmā sagatavotā veidlapa par sniedzamo informāciju *de minimis* atbalsta uzskaitei un piešķiršanai, vai ir norādīts sistēmā izveidotās un apstiprinātās veidlapas identifikācijas numurs un projekta iesnieguma iesniedzējs ir apliecinājis, ka uzskaites veidlapā norādītā informācija ir pilnīga un patiesa[[12]](#footnote-13). | P, N/A | **Vērtējums ir “Jā”,** ja projekta iesniedzējs un sadarbības partneris (ja tāds paredzēts) plāno attīstīt ģimenes ārsta praksi, kurai nav uzticēts sniegt pakalpojumus ar vispārēju tautsaimniecisku nozīmi, t.i. nav noslēgts līgums par vispārējas tautsaimnieciskas nozīmes pakalpojumu sniegšanu, un projekta iesniegums atbilst MK noteikumos par SAM īstenošanu noteiktajiem *de minimis* atbalsta nosacījumiem, kas izriet no *de minimis* regulas[[13]](#footnote-14), tostarp:1. *de minimis* atbalsts tiek sniegts atbalstāmajām nozarēm un darbībām un, ja projekta iesniedzējs un sadarbības partneris (ja tāds paredzēts), kuram piemēro *de minimis* atbalstu, darbojas vienlaikus gan atbalstāmajās, gan neatbalstāmajās nozarēs, komercsabiedrība nodrošina šo nozaru darbību vai izmaksu nošķiršanu no tām darbībām, kurām piešķirts *de minimis* atbalsts, nodrošinot, ka darbības minētajās nozarēs negūst labumu no piešķirtā atbalsta;
2. *de minimis* atbalsts tiek piešķirts saskaņā ar Komisijas regulu Nr. 2023/2831 *de minimis* atbalsta apmērs Projekta iesniedzējam un sadarbības partnerim (ja tāds paredzēts) viena vienota uzņēmuma līmenī pēdējo trīs gadu periodā no atbalsta piešķiršanas dienas, nepārsniedz pieļaujamo *de minimis* atbalsta apmēru, kas noteikts Komisijas regulā Nr. 2023/2831;
3. tiek sniegta informācija, ka *de minimis* atbalsta apvienošana (kumulācija) netiek pieļauta, vai arī tiek minēti *de minimis* atbalsta apvienošanas (kumulācijas) nosacījumi un to kontrole, ja atbalsta apvienošana (kumulācija) tiek pieļauta;
4. *de minimis* atbalsts tiek piešķirts, ievērojot normatīvos aktus par šā atbalsta uzskaites un piešķiršanas kārtību:
5. ir izveidota un pieejama *de minimis* atbalsta uzskaites sistēmā sagatavotā veidlapa par sniedzamo informāciju *de minimis* atbalsta uzskaitei un piešķiršanai vai projekta iesniegumā ir norādīts *de minimis* atbalsta uzskaites sistēmā izveidotās un apstiprinātās pretendenta veidlapas identifikācijas numurs;
6. *de minimis* atbalsta veidlapā norādītā informācija atbilst “*Lursoft”* datu bāzē, Uzņēmumu reģistra datu bāzē, VID saimnieciskās darbības veicēju datu bāzē, *de minims* atbalsta uzskaites sistēmā un citur publiski pieejamajai informācijai;
7. projekta iesniedzējs projekta iesniegumā ir apliecinājis, ka uzskaites veidlapā norādītā informācija ir pilnīga un patiesa.

Ja projekta iesniegums neatbilst minētajām prasībām, vērtējums ir **“Jā, ar nosacījumu”** un izvirza atbilstošus nosacījumus.**Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā.  |
| 2.5. | Projekta iesniegums atbilst MK noteikumos par SAM īstenošanu noteiktajām prasībām par atbalsta piešķiršanu vispārējās tautsaimnieciskas nozīmes pakalpojumu sniedzējam[[14]](#footnote-15).  | P, N/A | **Vērtējums ir “Jā”,** ja projekta iesniedzējs un sadarbības partneris plāno attīstīt ģimenes ārsta praksi, kurai ir uzticēts sniegt pakalpojumus ar vispārēju tautsaimniecisku nozīmi, t.i. ir noslēgts līgums par vispārējas tautsaimnieciskas nozīmes pakalpojumu sniegšanu, projekta iesniedzējam un sadarbības partnerim (ja attiecināms) tiek piešķirts atbalsts vispārējās tautsaimnieciskas nozīmes pakalpojuma sniegšanai, nodrošina MK noteikumos par SAM īstenošanu minēto nosacījumu izpildi, tai skaitā: 1. projekta iesniegumam pievienotas projekta iesniedzēja un sadarbības partnera (ja attiecināms) ar pilnvarojuma uzlicēju noslēgtā pakalpojuma līguma par vispārējās tautsaimnieciskas nozīmes pakalpojuma sniegšanu (kas atbilst Komisijas lēmuma Nr. 2012/21/ES 4. pantā noteiktajam) kopijas un tās atbilst MK noteikumos par SAM īstenošanu noteiktajām prasībām;
2. projekta iesniegumam pievienotajā finansējuma saņēmēja un sadarbības partnera (ja attiecināms) veiktajā attīstāmās infrastruktūras izmantošanas proporcijas aprēķinā, kas ir apstiprināts ar finansējuma saņēmēja un sadarbības partnera rīkojumu, aprēķinātais projekta kopējais publisko izmaksu maksimālais apmērs nepārsniedz noteikto vispārējās tautsaimnieciskas nozīmes pakalpojumu un citu pakalpojumu sniegšanas proporciju (ja attiecināms). Aprēķinātais privātā finansējuma (PF) apmērs kopā ar valsts budžeta (VB) finansējumu ir ne mazāks par 15% no kopējā plānotā publiskā finansējuma, t.i., uz PF apmēru tiek samazināts VB finansējums, saglabājot, ka kopā VB + PF ir ne mazāks kā 15%;
3. projekta iesniegumam pievieno vispārējās tautsaimnieciskās nozīmes pakalpojuma pilnvarojuma uzlicēja apliecinājumu (Nacionālais veselības dienests), ka tas kontrolēs un nepieciešamības gadījumā pārskatīs pakalpojuma līgumā par vispārējās tautsaimnieciskas nozīmes pakalpojuma sniegšanu paredzētos atlīdzības (kompensācijas) maksājumus, kā arī novērsīs un atgūs pakalpojuma līgumā paredzēto atlīdzības (kompensācijas) maksājumu pārmaksu.

Komercdarbības atbalstu drīkst kumulēt ar citu komercdarbības atbalstu, ko piešķir par pakalpojuma ar vispārēju tautsaimniecisku nozīmi sniegšanu, citas atbalsta programmas vai individuālā atbalsta projekta ietvaros par vienām un tām pašām attiecināmajām izmaksām, ja pēc atbalstu apvienošanas atbalsta vienībai vai izmaksu pozīcijai attiecīgā maksimālā atbalsta intensitāte nepārsniedz 100%.Ja projekta iesniegums neatbilst minētajām prasībām, vērtējums ir **“Jā, ar nosacījumu”** un izvirza atbilstošus nosacījumus. **Vērtējums ir “Nē”**, ja projekta iesniedzējs vai sadarbības partneris (ja attiecināms) neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| **3. SPECIFISKIE ATBILSTĪBAS KRITĒRIJI** | **Kritērija ietekme uz lēmuma pieņemšanu**(P\*) | **Piemērošanas skaidrojums** |
| 3.1. | Projekts ir vērsts uz primārās veselības aprūpes pakalpojumu pieejamības uzlabošanu projekta iesniedzēja darbības pamatteritorijā[[15]](#footnote-16) un projekta aktivitāšu īstenošanas rezultātā plānots uzlabot primārās veselības aprūpes pakalpojumu pieejamību iedzīvotājiem. | P | **Vērtējums ir „Jā”**, ja projekta iesniegumā ir norādīts:1. kā projekts vērsts uz primārās veselības aprūpes pakalpojumu pieejamības uzlabošanu projekta iesniedzēja darbības pamatteritorijā, kāda veida pakalpojumi tiks izveidoti vai pilnveidoti;
2. kā izveidotie vai pilnveidotie veselības aprūpes pakalpojumi ietekmēs projekta iesniedzēja darbības pamatteritorijā dzīvojošo iedzīvotāju veselības aprūpes pakalpojumu pieejamību, jo īpaši ņemot vērā veselības aprūpes pakalpojumu pieejamības problēmas sociālās, teritoriālās atstumtības un nabadzības riskam pakļautajiem iedzīvotājiem.

Ja projekta iesniegums neatbilst minētajām prasībām, vērtējums ir **“Jā, ar nosacījumu”** un izvirza atbilstošus nosacījumus.**Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 3.2. | Projektā paredzētas darbības, kas veicina horizontālā principa ”Vienlīdzība, iekļaušana, nediskriminācija un pamattiesību ievērošana” īstenošanu. | P | Kritērija vērtēšanā izmanto Labklājības ministrijas (LM) un Tieslietu ministrijas (TM) izstrādātās vadlīnijas “[Horizontālais princips “Vienlīdzība, iekļaušana, nediskriminācija un pamattiesību ievērošana](https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027)” vadlīnijas īstenošanai un uzraudzībai (2021-2027) (pieejamas šeit: [https://www.lm.gov.lv/lv/vadlinijas–horizontala–principa–vienlidziba–ieklausana–nediskriminacija–un–pamattiesibu–ieverosana–istenosanai–un–uzraudzibai–2021–2027](https://www.lm.gov.lv/lv/vadlinijas%E2%80%93horizontala%E2%80%93principa%E2%80%93vienlidziba%E2%80%93ieklausana%E2%80%93nediskriminacija%E2%80%93un%E2%80%93pamattiesibu%E2%80%93ieverosana%E2%80%93istenosanai%E2%80%93un%E2%80%93uzraudzibai%E2%80%932021%E2%80%932027)).**1. Piemērot projektiem, kuriem ir netieša ietekme uz HP VINPI.****Vērtējums ir “Jā”,** ja projekta iesniegumā ir paredzētas vismaz trīs vispārīgās darbības, kas veicina horizontālā principa ”Vienlīdzība, iekļaušana, nediskriminācija un pamattiesību ievērošana” īstenošanu, vismaz viena specifiskā darbība, kas izriet no pasākuma atbalstāmo darbību un projekta satura un noteikts vismaz viens horizontālā principa “Vienlīdzība, iekļaušana, nediskriminācija un pamattiesību ievērošana” rādītājs un izpildīti pārējie vērtēšanas nosacījumi, t.i., vērtējot kritēriju, jābūt izpildītiem visiem minētajiem nosacījumiem: 1)tiek paredzētas **vismaz trīs** **vispārīgās darbības,** kas attiecas uz projekta vadības un īstenošanas personālu, komunikācijas un vizuālās identitātes aktivitātēm, publiskajiem iepirkumiem un kas kopumā veicina vienlīdzīgas iespējas un pamattiesību ievērošanu, piemēram:Projekta vadības un īstenošanas personāls:1. projekta vadības un īstenošanas personāla atlase tiks nodrošināta bez jebkādas tiešas vai netiešas diskriminācijas, veicina mazāk pārstāvētā dzimuma piesaisti, personu ar invaliditāti piesaisti un nediskriminē pēc rases, etniskās izcelsmes, dzimuma, vecuma, invaliditātes, reliģiskās, pārliecības, seksuālās orientācijas vai citiem apstākļiem;
2. sievietēm un vīriešiem tiks nodrošināta vienlīdzīga darba samaksa un vienlīdzīgas karjeras izaugsmes iespējas, tostarp nodrošinot dalību apmācībās, semināros, komandējumos;
3. projektu vadībā un īstenošanā tiks virzīti pasākumi, kas sekmē darba un ģimenes dzīves līdzsvaru, paredzot elastīga un nepilna laika darba iespēju nodrošināšanu vecākiem ar bērniem un personām, kuras aprūpē tuvinieku ;
4. projekta vadības un īstenošanas procesā personām ar invaliditāti tiks nodrošināta piekļūstamība, tostarp, pielāgota darba vieta un pielāgotas informācijas un komunikācijas tehnoloģijas;

Komunikācijas un vizuālā identitātes pasākumi: 1. īstenojot projekta komunikācijas un vizuālās identitātes aktivitātes, to saturs tiks rūpīgi izvērtēts un tiks izvēlēta valoda un vizuālie tēli, kas mazina diskrimināciju un stereotipu veidošanos vai uzturēšanu par kādu no dzimumiem, personām ar invaliditāti, reliģisko pārliecību, vecumu, rasi un etnisko izcelsmi vai seksuālo orientāciju (*skat. metodisko materiālu “Ieteikumi diskrimināciju un stereotipus mazinošai komunikācijai ar sabiedrību”, (*[*https://www.lm.gov.lv/lv/media/18838/download*](https://www.lm.gov.lv/lv/media/18838/download));
2. tiks nodrošināts, ka informācija tīmeklī ir piekļūstama cilvēkiem ar funkcionāliem traucējumiem, izmantojot vairākus sensoros (redze, dzirde, tauste) kanālus (*skat. VARAM vadlīnijas “Tīmekļvietnes izvērtējums atbilstoši digitālās vides piekļūstamības prasībām (WCAG 2.1 AA)” (*[*https://pieklustamiba.varam.gov.lv*](https://pieklustamiba.varam.gov.lv)*/, Vadlīnijas piekļūstamības izvērtējumam pieejamas šeit:* [*https://www.varam.gov.lv/lv/wwwvaramgovlv/lv/pieklustamiba*](https://www.varam.gov.lv/lv/wwwvaramgovlv/lv/pieklustamiba));
3. projekta tīmekļvietnē tiks izveidota sadaļa "Viegli lasīt", kurā tiks iekļauta īsa aprakstoša informācija par projektu un citu lasītājiem nepieciešamu informāciju vieglajā valodā, lai plašākai sabiedrībai nodrošinātu iespēju uzzināt par ES fondu ieguldījumiem (*skat. LM metodisko materiālu “Ceļvedis iekļaujošas vides veidošanai valsts un pašvaldību iestādēs (2020)* [*https://www.lm.gov.lv/lv/celvedis-ieklaujosas-vides-veidosanai-valsts-un-pasvaldibu-iestades-2020*](https://www.lm.gov.lv/lv/celvedis-ieklaujosas-vides-veidosanai-valsts-un-pasvaldibu-iestades-2020) *)*;

Publiskie iepirkumi:1. projektā tiks īstenots **sociāli atbildīgs iepirkums**, pērkot ētiski ražotus produktus un pakalpojumus un izmantojot publiskās iepirkumu procedūras, lai radītu darbvietas, pienācīgus darba apstākļus, sekmētu sociālo un profesionālo iekļautību, nodrošinātu piekļūstamību pakalpojuma sniegšanas vietai/videi/objektam/pasākuma norises vietai, kā arī veicinātu labākus darba nosacījumus cilvēkiem ar invaliditāti un nelabvēlīgākā situācijā esošiem cilvēkiem.

2) tiek paredzētas **vismaz viena** **specifiskā darbība**, kas izriet no pasākuma atbalstāmo darbību un projekta satura un kas īpaši veicina vides un informācijas piekļūstamību personām ar kustību, redzes, dzirdes vai garīga rakstura traucējumiem, vecāka gadagājuma cilvēkiem un vecākiem ar maziem bērniem, piemēram:1. projekta ietvaros tiks nodrošinātas vides piekļūstamības ekspertu konsultācijas, tās paredzot projektēšanas un būvniecības procesā (attiecīgi pievienojot dokumentus, piem. konsultāciju protokolus u.c.) (attiecas uz VINPI\_18);
2. plānojot būves dizainu, tiks ņemts vērā daudzveidības un iekļaušanas princips, balstoties uz cilvēku ar invaliditāti vajadzībām ne vien uz fizisku piekļūšanu būvei, bet arī uz specifiskām vajadzībām attiecībā uz būves noformējumu, lietojamību un funkciju (attiecas uz VINPI\_12);
3. papildus būvnormatīvā LBN 200-21 noteiktajam, projekta ietvaros tiks īstenotas labās prakses darbības, kas īpaši veicina vides piekļūstamību cilvēkiem ar funkcionāliem traucējumiem (LM vadlīnijas “Labās prakses ieteikumi vides piekļūstamības nodrošināšanai papildus LBN 200-21 noteiktajam”. Pieejams šeit: [https://www.lm.gov.lv/lv/ieteikumi-ieklaujosas-vides-veidosanai](https://www.lm.gov.lv/lv/ieteikumi-ieklaujosas-vides-veidosanai;´)) (attiecas uz VINPI\_12);
4. projektēšanas laikā un pirms objekta nodošanas ekspluatācijā publiskajai infrastruktūrai tiks veikts vides un informācijas piekļūstamības pašnovērtējums, kur iegūto punktu skaits nav zemāks par 8 (LM vides un informācijas piekļūstamības pašnovērtējuma metodika pieejama šeit: https://www.lm.gov.lv/lv/vides-pieklustamibas-pasnovertejums) (attiecas uz VINPI\_17);
5. mediju kampaņu, semināru, konferenču un komunikācijas pasākumu īstenošanā sabiedrības informēšanai tiks nodrošināti cilvēkiem ar dažāda veida funkcionāliem traucējumiem piekļūstami formāti (piemēram, tulkošana zīmju valodā, subtitrēšana, Braila druka, reāllaika transkripcija, raidījumu un pasākumu ierakstīšana).

3)tiek noteikts **vismaz viens horizontālā principa** “Vienlīdzība, iekļaušana, nediskriminācija un pamattiesību ievērošana” rādītājs, piemēram: 1. objektu skaits, kuros Eiropas Reģionālās attīstības fonda ieguldījumu rezultātā ir nodrošināta vides un informācijas pieejamība (VINPI\_12);
2. konsultatīva rakstura pasākumu skaits par būvētās vides, IT risinājumu, IT tehnoloģiju piekļūstamību personām ar dažādiem funkcionāliem traucējumiem (VINPI\_18);
3. Veikto vides un informācijas piekļūstamības pašnovērtējumu skaits, atbilstoši LM izstrādātajai metodikai (VINPI\_17).

4) papildus projekta iesniegumā ir:* 1. norādītas projekta budžeta izmaksu pozīcijas, kuras veicina HP VINPI (ja attiecināms);
	2. identificētas galvenās problēmas, kas skar mērķa grupu, jomā, kurā darbojas projekta iesniedzējs un apraksts, kā projektā paredzētās HP VINPI darbības risinās identificētās problēmas;
	3. ir sniegta informācija par projekta vadības un īstenošanas personālu dalījumā pēc dzimuma u.c. pazīmes (vai plānots sniegt) un sniegta (vai plānots sniegt) informācija sadalījumā pēc dzimumu u.c. pazīmes par projekta mērķa grupām;
	4. paskaidrots, kā projektu vadībā un īstenošanā tiks nodrošināta nediskriminācija pēc vecuma, dzimuma, etniskās piederības u.c. pazīmes un virzīti pasākumi, kas veicina nediskrimināciju un pamattiesību ievērošanu.

Plānotajām vispārīgajām HP VINPI darbībām jāaptver visas vispārīgo darbību jomas – komunikācija un vizuālā identitāte, projekta vadību un īstenošanu un publiskos iepirkumus (ja attiecināms).Ja projekta iesniegums neatbilst minētajām prasībām, vērtējums ir **“Jā, ar nosacījumu”** un izvirza atbilstošus nosacījumus.**Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā.**2. Piemērot projektiem, kuriem NAV ietekme uz HP VINPI!**Ja projektā plānota tikai tehnoloģiju iegāde, piegāde un montāža, tad konkrētajam projektam nav ietekmes uz HP VINPI, jo tā darbības ir vērstas uz tehnoloģiju pilnveidošanu vai nomaiņu, ieguldījumi nav saistīti ar cilvēkresursu attīstību vai publiskās infrastruktūras izveidi, tomēr vienlaicīgi tas negatīvi neietekmē HP. Specifiskās darbības un HP VINPI rādītāji nav jāparedz.**Vērtējums ir “Jā”**, ja projekta iesniegums **paredz vismaz vienas vispārīgas HP VINPI darbības veikšanu,** kas attiecas uz komunikāciju un vizuālo identitāti, personālu vai publiskajiem iepirkumiem (vispārīgo darbību piemērus skatīt pie projektiem ar netiešu ietekmi).Ja projekta iesniegums neparedz vismaz vienas vispārīgas HP VINPI darbības veikšanu, vai iekļautajai darbībai nav sasaistes ar HP VINPI, **vērtējums ir “Jā, ar nosacījumu”**, izvirza atbilstošus nosacījumus.**Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
| 3.3. | Projekta iesniegumā iekļautas darbības, kas paredz enerģijas ietaupījumu vai pāreju uz atjaunojamiem energoresursiem, vai pasākumus, kas kopumā vai daļēji ir aizstājami ar izmaksefektīviem, tehniski, ekonomiski un videi nekaitīgiem alternatīviem pasākumiem, un vienlīdz efektīvi nodrošina attiecīgo mērķu sasniegšanu. | P | **Vērtējums ir „Jā”**, ja:1. projekta iesniegumā ir izvērtēta iespēja projektā iekļaut darbības, kas paredz enerģijas ietaupījumu vai pāreju uz atjaunojamiem energoresursiem. Projekta iesniegumā jāsniedz skaidrojums izvērtējuma secinājumiem.
2. ja izvērtējumā ir secināts, ka projektā ir iespējams iekļaut augstāk minētās darbības, tad ir sniedzama sekojoša informācija par to, kuras darbības ir iekļautas projektā:
3. darbības, kas paredz enerģijas ietaupījumu;
4. darbības, kas paredz pāreju uz atjaunojamiem energoresursiem;
5. citas darbības, kas ir izmaksefektīvi, tehniski, ekonomiski un videi nekaitīgi alternatīvi pasākumi, un vienlīdz efektīvi nodrošina attiecīgo mērķu sasniegšanu.

Ja projekta iesniegums neatbilst minētajām prasībām,vērtējums ir **„Jā, ar nosacījumu”**, izvirza nosacījumu veikt atbilstošu precizējumu.**Vērtējums ir “Nē”**, ja projekta iesniedzējs neizpilda lēmumā par projekta iesnieguma apstiprināšanu ar nosacījumiem ietvertos nosacījumus vai pēc nosacījumu izpildes joprojām neatbilst izvirzītajām prasībām, vai arī nosacījumus neizpilda lēmumā par projekta iesnieguma apstiprināšanu ar nosacījumiem noteiktajā termiņā. |
|  |  |  |  |
| **4. KVALITĀTES KRITĒRIJI** | **Apakškritēriji/ Punktu skaits** | **Vērtēšanas sistēma** |
| **Maksimālais iegūstamais punktu skaits un punktu piešķiršanas kārtība** | **Minimālais nepieciešamais punktu skaits** | **Skaidrojums atbilstības noteikšanai** |
| 4.1. | Ģimenes ārsta prakses darbības pamatteritorijas iedzīvotāju blīvums[[16]](#footnote-17). | 4.1.1. Teritorija ar blīvumu zem 20 iedzīvotājiem uz kvadrātkilometru - 4 | 4 | 1 | **Apakškritēriju piemēro un piešķir 4 punktus**, ja ģimenes ārsta prakses darbības pamatteritorijas iedzīvotāju blīvums ir zem 20 iedzīvotājiem uz kvadrātkilometru. |
| 4.1.2. Teritorija ar blīvumu no 20 līdz 99 iedzīvotājiem uz kvadrātkilometru - 3 | **Apakškritēriju piemēro un piešķir 3 punktus**, ja ģimenes ārsta prakses darbības pamatteritorijas iedzīvotāju blīvums ir no 20 līdz 99 iedzīvotājiem uz kvadrātkilometru. |
| 4.1.3. Teritorija ar blīvumu no 100 līdz 499 iedzīvotājiem uz kvadrātkilometru - 2 | **Apakškritēriju piemēro un piešķir 2 punktus**, ja ģimenes ārsta prakses darbības pamatteritorijas iedzīvotāju blīvums ir no 100 līdz 499 iedzīvotājiem uz kvadrātkilometru. |
| 4.1.4. Teritorija ar blīvumu 500 un vairāk iedzīvotājiem uz kvadrātkilometru - 1 | **Apakškritēriju piemēro un piešķir 1 punktu**, ja ģimenes ārsta prakses darbības pamatteritorijas iedzīvotāju blīvums ir ar 500 un vairāk iedzīvotājiem uz kvadrātkilometru. |
| Ja ģimenes ārsta darbības pamatteritorijā ir vairākas teritoriālās vienības (pilsētas, pagasti) vai projekta ietvaros atbalsts tiek sniegts vairākām ģimenes ārstu praksēm, kas atrodas dažādās teritoriālajās vienībās, tad nosaka šo teritoriālo vienību iedzīvotāju vidējo blīvumu uz kvadrātkilometru (saskaita kopā šo teritoriālo vienību iedzīvotāju vidējo blīvumu un izdala ar teritoriālo vienību skaitu). |
| 4.2. | Ģimenes ārsta prakses attālums no tuvākās V līmeņa[[17]](#footnote-18) stacionārās ārstniecības iestādes. | 4.2.1. no 250 km un vairāk – 5 | 5 | 1 | **Apakškritēriju piemēro un piešķir 5 punktus**, ja projekta iesniegumā norādīts, ka ģimenes ārsta prakses atrašanās vietas attālums no tuvākās V līmeņa stacionārās ārstniecības iestādes ir no 250 km un vairāk. |
| 4.2.2. no 200 km līdz 249 km – 4 | **Apakškritēriju piemēro un piešķir 4 punktus**, ja projekta iesniegumā norādīts, ka ģimenes ārsta prakses atrašanās vietas attālums no tuvākās V līmeņa stacionārās ārstniecības iestādes ir no 200 km līdz 249 km. |
| 4.2.3. no 150 km līdz 199 km – 3 | **Apakškritēriju piemēro un piešķir 3 punktus**, ja projekta iesniegumā norādīts, ka ģimenes ārsta prakses atrašanās vietas attālums no tuvākās V līmeņa stacionārās ārstniecības iestādes ir no 150 km līdz 199 km. |
| 4.2.4. no 100 km līdz 149 km – 2 | **Apakškritēriju piemēro un piešķir 2 punktus**, ja projekta iesniegumā norādīts, ka ģimenes ārsta prakses atrašanās vietas attālums no tuvākās V līmeņa stacionārās ārstniecības iestādes ir no 100 km līdz 149 km. |
| 4.2.5. 99 km un mazāk – 1 | **Apakškritēriju piemēro un piešķir 1 punktu**, ja projekta iesniegumā norādīts, ka ģimenes ārsta prakses atrašanās vietas attālums no tuvākās V līmeņa stacionārās ārstniecības iestādes ir 99 km un mazāk. |
| Punktus piešķir un attālumu vērtē no tās ģimenes ārsta prakses vietas (finansējuma saņēmēja vai sadarbības partnera), kur tiek veikti ieguldījumi un kas atrodas vistālāk no tuvākās V līmeņa stacionārās ārstniecības iestādes.Kritērija vērtēšanā ģimenes ārsta prakses atrašanās vietas attāluma no tuvākās V līmeņa stacionārās ārstniecības iestādes noteikšanā tiek izmantots maršrutu plānotājs, kurš pieejams tīmekļa vietnē [www.viamichelin.com](http://www.viamichelin.com). Gadījumā, ja maršrutu plānotājs norāda divus vai vairāk variantus (ceļus), jeb alternatīvas, punkti tiek piešķirti par tālāko no piedāvātajiem alternatīvajiem maršrutiem (ceļiem) no ģimenes ārsta prakses atrašanās vietas līdz tuvākajai V līmeņa stacionārās ārstniecības iestādei.Gadījumā, ja projekta iesnieguma ietvaros plāno atbalstīt vairākas ģimenes ārstu prakses, attālumu vērtē no tās ģimenes ārsta prakses vietas (finansējuma saņēmēja vai sadarbības partnera), kur tiek veikti ieguldījumi un, kas atrodas vistālāk no tuvākās V līmeņa stacionārās ārstniecības iestādes. |

Projektu apstiprina, ja tas atbilstoši kvalitātes vērtēšanas kritērijiem kopā ir saņēmis vismaz 2 punktus.

Visus projektu iesniegumus, kuri saņēmuši vismaz 2 punktus, sarindo dilstošā secībā atbilstoši saņemtajam punktu skaitam, atbalstu piešķir projekta iesniedzējam ar visaugstāko punktu skaitu.

1. Gadījumā, ja vairākiem projektu iesniedzējiem ir vienāds punktu skaits, priekšroka ir tiem projektiem, kurā finansējuma saņēmējs vai sadarbības partneris ir rezidents, kas apgūst ģimenes (vispārējās prakses) ārsta specialitāti un pēc projekta pabeigšanas plāno sniegt valsts apmaksātos ģimenes ārsta pakalpojumus, un / vai sertificēts ģimenes ārsts, kurš uz projekta iesniegšanas brīdi nesniedz valsts apmaksātos ģimenes ārsta pakalpojumus un kuram nav reģistrēto pacientu, bet kurš pēc projekta pabeigšanas plāno sniegt valsts apmaksātos ģimenes ārsta pakalpojumus.
2. Ja rezidentu, kas apgūst ģimenes (vispārējās prakses) ārsta specialitāti un pēc projekta pabeigšanas plāno sniegt valsts apmaksātos ģimenes ārsta pakalpojumus, un/vai sertificēto ģimenes ārstu, kuri uz projekta iesniegšanas brīdi nesniedz valsts apmaksātos ģimenes ārsta pakalpojumus iesniegtie projektu iesniegumi ir novērtēti ar vienādu punktu skaitu, tad augstāk tiek vērtēts projekts, kurā ir lielāks skaits rezidentu un/vai sertificēto ģimenes ārstu, kuri nesniedz valsts apmaksātos ģimenes ārsta pakalpojumus.
3. Ja rezidentu, kas apgūst ģimenes (vispārējās prakses) ārsta specialitāti un pēc projekta pabeigšanas plāno sniegt valsts apmaksātos ģimenes ārsta pakalpojumus, un/vai sertificēto ģimenes ārstu, kuri uz projekta iesniegšanas brīdi nesniedz valsts apmaksātos ģimenes ārsta pakalpojumus, skaits projekta iesniegumā ir vienāds, tad augstāk tiek vērtēts projekts, kurā tiek pārņemta esoša ģimenes ārsta prakse no cita ģimenes ārsta, kas ir sasniedzis pensijas vecumu, un kopā ar projekta iesniegumu iesniedz Nacionālā veselības dienesta (turpmāk – NVD) apliecinājumu, ka abas puses ir parakstījušas vienošanos par prakses pārņemšanas uzsākšanu.
4. Ja viena projekta iesnieguma ietvaros plānots atbalstīt gan rezidenta, kas apgūst ģimenes (vispārējās prakses) ārsta specialitāti un pēc projekta pabeigšanas plāno sniegt valsts apmaksātos ģimenes ārsta pakalpojumus, un/vai sertificēta ģimenes ārsta, kurš uz projekta iesniegšanas brīdi nesniedz valsts apmaksātos ģimenes ārsta pakalpojumus, prakses vietu, gan feldšerpunktu un/vai ģimenes ārsta, kuram ir noslēgts līgums ar NVD par valsts apmaksāto primāro veselības aprūpes pakalpojumu sniegšanu un apmaksu, prakses vietu, tad šādam projektam tiek piešķirta 1.punktā minētā priekšroka.
5. Gadījumā, ja vairākiem projektu iesniedzējiem ir vienāds punktu skaits un projektā nav iesaistīti feldšerpunkti un/vai rezidenti, kas apgūst ģimenes (vispārējās prakses) ārsta specialitāti un/vai sertificēti ģimenes ārsti, kuri nesniedz valsts apmaksātos ģimenes ārsta pakalpojumus, un kuriem nav noslēgti līgumi ar NVD par valsts apmaksāto primāro veselības aprūpes sniegšanu un apmaksu, tad augstāk tiek vērtēts projekts par ģimenes ārstu praksi, kurā reģistrēto pacientu skaits uz iepriekšējā mēneša 20. datumu no projekta iesnieguma iesniegšanas dienas (NVD dati, kas katru mēnesi tiek izmantoti kapitācijas naudas aprēķinam) ir vistuvāk optimālās prakses konceptā noteiktajam pacientu skaitam – 1500 reģistrēto pacientu uz vienu ģimenes ārstu[[18]](#footnote-19). Gadījumā, ja projekta ietvaros atbalsts tiek sniegts vairākām ģimenes ārstu praksēm, tad pacientu skaits tiek rēķināts saskaitot kopā visu pacientu skaitu un izdalot ar ģimenes ārstu skaitu, pie kuriem pacienti ir reģistrēti.
6. Ja viena projekta iesnieguma ietvaros plānots atbalstīt gan feldšerpunktu, gan ģimenes ārstu, kuram ir noslēgts līgums ar NVD par valsts apmaksāto primāro veselības aprūpes pakalpojumu sniegšanu un apmaksu, tad šādam projektam tiek piešķirta 5.punktā minētā priekšroka un augstāk tiek vērtēts projekts 5.punktā noteiktajā kārtībā.
7. Gadījumā, ja vairākiem projektu iesniedzējiem ir vienāds punktu skaits un projektos paredzēts atbalstīt tikai feldšerpunktu, tad augstāk tiek vērtēti projekti, uz kuriem attiecas no 1. līdz 6. punktā noteiktā rindošanas kārtība. Gadījumā, ja projektos vairākiem feldšerpunktiem ir vienāds punktu skaits, tad augstāk tiek vērtēts projekts, kura feldšerpunkts atrodas vistālāk no tuvākās V līmeņa stacionārās ārstniecības iestādes. Attāluma noteikšanā izmanto kvalitātes kritērijā Nr.4.2. piemēroto attālumu noteikšanas metodiku.

\*P – Precizējamais kritērijs, kritērija neatbilstības gadījumā sadarbības iestāde pieņem lēmumu par projekta iesnieguma apstiprināšanu ar nosacījumu, ka projekta iesniedzējs nodrošina pilnīgu atbilstību kritērijam lēmumā noteiktajā laikā un kārtībā.

\*\*N – Neprecizējamais kritērijs, kritērija atbilstības gadījumā sadarbības iestāde pieņem lēmumu par projekta iesnieguma noraidīšanu.

\*\*\*N/A – Kritērijā lieto N/A, ja kopumā SAM šis kritērijs ir iekļauts, bet konkrētajā projektā šis kritērijs nav jāvērtē.

1. Vienotie kritēriji un vienotie izvēles kritēriji apstiprināti Eiropas Savienības fondu uzraudzības komitejā 2024. gada 11. aprīlī (Eiropas Reģionālās attīstības fonda, Eiropas Sociālā fonda plus, Kohēzijas fonda un Taisnīgas pārkārtošanās fonda projektu iesniegumu atlases metodika 2021.–2027.gadam ar grozījumiem). [↑](#footnote-ref-2)
2. Eiropas Parlamenta un Padomes 2021.gada 24.jūnija regula Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai; <https://eur-lex.europa.eu/legal-content/LV/TXT/HTML/?uri=CELEX:32021R1060&qid=1625116684765&from=EN>. [↑](#footnote-ref-3)
3. Vizuālās identitātes prasības un paraugi iekļauti Eiropas Savienības fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijās. Pieejamas: Esfondi.lv: <https://www.esfondi.lv/vadlinijas>. [↑](#footnote-ref-4)
4. Atbilstoši Komisijas paziņojuma par Līguma par Eiropas Savienības darbību 107. panta 1. punktā minēto valsts atbalsta jēdzienu (2016/C 262/01) 9.punktam par uzņēmumu uzskata jebkuru subjektu, kas veic saimniecisko darbību, neatkarīgi no subjekta juridiskās formas un tā, vai subjekts ir izveidots ar mērķi gūt peļņu, vai ir bezpeļņas subjekts. [↑](#footnote-ref-5)
5. Mikrouzņēmums, mazais un vidējais uzņēmums. [↑](#footnote-ref-6)
6. Atbalsta pretendents/ projekta iesniedzējs ir iesniedzis apliecinājumu, ka tas neatbilst minētajām pazīmēm, ņemot vērā, ka par šo prasību nav iespējams gūt pārliecību no publiskajos reģistros ietvertās informācijas. [↑](#footnote-ref-7)
7. ERAF un KF neatbalsta savienības komercdarbības atbalsta noteikumos definētos grūtībās nonākušos uzņēmumus, izņemot, ja plānotais atbalsts atbilst komercdarbības atbalsta pagaidu regulējumam (Komisijas paziņojums “Pagaidu regulējums valsts atbalsta pasākumiem, ar ko atbalsta ekonomiku pašreizējā Covid-19 uzliesmojuma situācijā” (2020/C 91 I/01)) vai atbalsts tiek piešķirts ar kādu no de minimis regulām; [↑](#footnote-ref-8)
8. Atbalsta pretendents/ projekta iesniedzējs ir iesniedzis apliecinājumu, ka tas neatbilst minētajām pazīmēm, ņemot vērā, ka par šo prasību nav iespējams gūt pārliecību no publiskajos reģistros ietvertās informācijas. [↑](#footnote-ref-9)
9. Uzņēmumu reģistra informācija un informācija, kas pieejama no informācijas atkalizmantotājiem. [↑](#footnote-ref-10)
10. Saskaņā ar Gada pārskata un konsolidēto gada pārskatu likuma 97.panta pirmajā daļā norādīto gada pārskatu sabiedrība iesniedz ne vēlāk kā mēnesi pēc gada pārskata apstiprināšanas un ne vēlāk kā četrus mēnešus pēc pārskata gada beigām. Vidēja sabiedrība, liela sabiedrība un koncerna mātes sabiedrība, kura sagatavo konsolidēto gada pārskatu, ne vēlāk kā septiņus mēnešus pēc pārskata gada beigām iesniedz Valsts ieņēmumu dienestam papīra formā vai elektroniski sagatavota gada pārskata (finanšu pārskata un vadības ziņojuma) un konsolidētā gada pārskata (ja tāds ir) atvasinājumu elektroniskā formā — elektronisku norakstu vai elektronisku kopiju (ja tas noteikts normatīvajos aktos par sabiedrību sagatavoto finanšu pārskatu vai konsolidēto finanšu pārskatu elektroniskā noraksta formu iesniegšanai Valsts ieņēmumu dienesta Elektroniskajā deklarēšanas sistēmā) Elektroniskajā deklarēšanas sistēmā kopā ar paskaidrojumu (elektroniskā formā) par to, kad gada pārskats un konsolidētais gada pārskats (ja tāds ir) apstiprināts. [↑](#footnote-ref-11)
11. Komerclikuma 198.panta 1.punkta 8.apakšpunkts. [↑](#footnote-ref-12)
12. Kritērijs ir piemērojams projekta iesniedzējam, kuram nav noslēgts līgums par vispārējās tautsaimniecības nozīmes pakalpojumu sniegšanu (VTNP) [↑](#footnote-ref-13)
13. Komisijas 2023.gada 13.decembra regula Nr. 2023/2831 par Līguma par Eiropas Savienības darbību 107. un 108. panta piemērošanu *de minimis* atbalstam. [↑](#footnote-ref-14)
14. Kritērijs ir piemērojams projekta iesniedzējam, kuram ir noslēgts līgums par vispārējās tautsaimniecības nozīmes pakalpojumu sniegšanu (VTNP). [↑](#footnote-ref-15)
15. Ģimenes ārsti atbilstoši teritorijām: <https://www.vmnvd.gov.lv/lv/gimenes-arsti-atbilstosi-teritorijam>, pašvaldību veidotie feldšerpunkti: <https://www.vmnvd.gov.lv/lv/feldserpunkti> [↑](#footnote-ref-16)
16. #  **Oficiālās statistikas portāls:** **Pastāvīgo iedzīvotāju blīvums reģionos, pilsētās, novados un pagastos gada sākumā-** [**https://stat.gov.lv/lv/statistikas-temas/iedzivotaji/iedzivotaju-skaits/tabulas/ird062-pastavigo-iedzivotaju-blivums**](https://stat.gov.lv/lv/statistikas-temas/iedzivotaji/iedzivotaju-skaits/tabulas/ird062-pastavigo-iedzivotaju-blivums)

 [↑](#footnote-ref-17)
17. Atbilstoši Ministru kabineta 2018.gada 28.augusta noteikumu Nr.555 “Veselības aprūpes pakalpojumu organizēšanas un samaksas kārtība” 6.pielikumam: Valsts sabiedrība ar ierobežotu atbildību "Paula Stradiņa klīniskā universitātes slimnīca", Sabiedrība ar ierobežotu atbildību "Rīgas Austrumu klīniskā universitātes slimnīca" un Valsts sabiedrība ar ierobežotu atbildību "Bērnu klīniskā universitātes slimnīca". [↑](#footnote-ref-18)
18. Optimālās prakses koncepts noteikts informatīvā ziņojuma “Par primārās veselības aprūpes stiprināšanu” 1.sadaļā “Optimālās prakses koncepts” (pieejams TAP portālā: 24-TA-922 <https://vktap.mk.gov.lv/legal_acts/headers/81c2b2dc-0944-4ead-bacc-6980a1dcd1af>). [↑](#footnote-ref-19)